Հարմիկ (Հարություն) Դավթյան

**Հարմիկ (Հարություն) Դավթյան** (Դավիդյան, ), իրանահայ բժիշկ, գիտնական, հոգեբույժ, բժշկագիտության դոկտոր (1950), պրոֆեսոր, Իրանի ԲԳԱ անդամ, Իրանի ԳԱ պատվավոր անդամ (1998)։

## Կենսագրություն
Հարություն (Հարմիկ) Դավթյանը ծնվել է 1924 թվականին Թեհրանում։ 1936 թվականին ավարտել է Թեհրանի «Հայկազեան» երկսեռ դպրոցը, 1942 թվականին՝ Թեհրանի ամերիկյան քոլեջը։ 1948 թվականին ավարտել է Թեհրանի համալսարանի բժշկական ֆակուլտետը, 1950 թվականին ստացել բժշկության դոկտորի աստիճան։ 1950-1987 թվականներին աշխատել է Թեհրանի համալսարանի բժշկական ֆակուլտետի հոգեբուժության բաժնում, որպես ասիստենտ, պոլիկլինիկայի վարիչ, պրոֆեսորի օգնական, պրոֆեսոր, բաժնի վարիչ։ Թեհրանի համալսարանի և Լոնդոնի հոգեբուժության ինստիտուտի կողմից ստացել է «մասնագետ հոգեբույժի» տիտղոս։ 1967-1972 թվականներին Թեհրանի համալսարանի առողջապահական ֆակուլտետում դասավանդել է մտային առողջապահություն, 1970-1974 թվականներին՝ նույն համալսարան բժշկական ֆակուլտետի վարչական խորհրդի անդամ, 1971-1975 թվականներին՝ գիտահետազոտական կոմիտեի անդամ։ 1979-1983 թվականներին աշխատել է Թեհրանի «Ռուզբեհ» հոգեբուժական հիվանդանոցի տնօրեն, 1959-1973 թվականներին՝ Իրանի հոգեբուժական միության հիմնադիր-ատենադպիր, 1996 թվականից՝ Իրանի հոգեբուժական միության նախագահ։ 1988 թվականից եղել է Իրանի առողջապահության նախարարությանն առընթեր «Երկրի հոգեբուժական հոգեբանական կոմիտեի» նախագահ, 1970-1991 թվականներին՝ Առողջապահության համաշխարհային կազմակերպության Հոգեկան առողջության բաժնի փորձագետ։ Դավթյանը եղել է Իրանի հայկական դպրոցների հոգաբարձության, Կենտրոնական հոգաբարձության (1970-1974), Թեհրանի Հայոց թեմի, Թեմական խորհրդի (1986-1988), Պատգամավորական ժողովի անդամ զբաղեցրել է նաև ատենապետի պաշտոնը (1984 թվականից)։ Հոգեբուժության բնագավառում մատուցած ծառայությունների և Ռուզբեհ հիվանդանոցի տնօրենի պաշտոնում կատարած անգնահատելի աշխատանքի համար նույն հիվանդանոցի գրադարանը կոչվել է Հարմիկ Դավթյանի անունով։

## Աշխատություններ
Գիտական աշխատանքները վերաբերում են հոգեկան հիվանդությունների կլինիկական տարատեսակների ուսումնասիրությանը, հոգեբուժության և բժշկական այլ մասնագիտությունների միջև եղած կապին, Իրանի հոգեբուժության պատմության հարցերին։ Հեղինակ է ավելի քան 100 գիտական հոդվածների և մենագրությունների։
* «Ընկճվածության ճանաչումը և բուժումը պարսկական մշակույթում» (Թեհրան, 2007 թվական)
* «Իրանի հոգեբուժության պատմությունը» (Թեհրան, 2008 թվական)

## Անդամակցություն
* 1993 թվականին ընտրվել է Իրանի Բժշկական գիտությունների ակադեմիայի անդամ
* 1971-1983 թվականներին եղել է Հոգեբույժների համաշխարհային ընկերության կոմիտեի անդամ
* 1977-1985 թվականներին՝ էթիկայի հանձնաժողովի անդամ
* 1989 թվականից՝ ռազմական հոգեբուժության բաժնի անդամ
* 1970 թվականից եղել է Անգլիայի Թագավորական ընկերության բժշկական բաժնի անդամ
* Անգլիայի Հոգեբույժների թագավորական քոլեջի 100 հիմնադիր անդամներից մեկը ընտրվելու առթիվ արժանացել է «Հոգեբույժների թագավորական քոլեջի գիտական ընկերության հիմնադիր անդամի» տիտղոսին

## Պարգևներ
* Մխիթար Հերացու շքանշան, 2006 
* Հայաստանի նախագահի պատվոգիր
* Իրանի նախագահի պատվոգիր, 2002 
* Համբուրգում կայացած Հոգեբույժների միջազգային 11-րդ համագումարում Համաշխարհային հոգեբուժական ընկերության կողմից արժանացել է «Հոգեբուժության առաջնորդ» տիտղոսի, 1999

## Մահ
Մահացել է 2009 թվականի նոյեմբերի 12-ին՝ 86 տարեկան հասակում։

## Հիշատակ
2012 թվականի հունիսի 29-ին  Թեհրանի հայոց թեմի առաջնորդ Տ. Սեպուհ Արքեպիսկոպոս Սարգսյանի հովանավորությամբ Թեհրանի սուրբ Աստվածածին եկեղեցու տարածքում բացվել է  Հարմիկ Դավթյանի կիսանդրին (քանդակագործ՝ Գագիկ Ստեփանյան)։

## Գրականություն
* Իրանահայոց հանրագիտարան։ Կազմող՝ Ժանետ Տ. Լազարյան։ Երևան, «ՎՄՎ-Պրինտ, 2012

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Իրանահայ բժիշկներ
Կատեգորիա:Իրանահայ հոգեբույժներ
Կատեգորիա:Իրանահայ պրոֆեսորներ
Կատեգորիա:Մխիթար Հերացու մեդալակիրներ